SUID-AFRIKAANSE RADIOLIGA NUUS VIR SONDAG 26 JULIE 2020 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. Die oudio en teks Bulletins kan afgelaai 
word vanaf die Liga webwerf by www.sarl.org.za. Om by die bulletin e-poslys 
aan te sluit , stuur 'n e-pos na die SARL Sekretaris. 


In die nuus vandag; 

BAIE GELUK AAN DENNIS, ZS1AU 

DIE SARL HF FOON KOMPETISIE OP SONDAG 2 AUGUSTUS 
en 


AMSAT SA OM VIRTUELE RUIMTESIMPOSIUM TE HOU OP 22 AUGUS- 
TUS 


Bly ingeskakel vir meer inligting oor hierdie en ander interessante nuus items. 
Ons begin vanoggend die bulletin met die nuus van 'n stil sleutel 


Die SARL het verneem dat die sleutel van Tony Reumerman, ZS6AOG op 11 
November 2019 stil geword het. Hy was baie aktief in AMSAT SA, die SARL en 
die vroeë BACAR-projekte. Tony het groot bydraes gelewer tot amateur radio. 
Hy het pakket radio aan Suid-Afrika bekendgestel en was 'n belangrike rol in 
die oprigting van die eerste digiherhalers. 


Meer as 'n dekade gelede het 'Tony serebraal onbevoeg geraak en is hy versorg 
in 'n instansie wat spesialiseer in die versorging van mense met hierdie soort 
probleme. Hy was 80 toe hy dood is. 'Toe Tony onbekwaam geword het en 
nie in staat was om sy amateur radio aktiwiteit voort te sit nie, het sy gesin 
sy radiotoerusting verkoop en die opbrengs geskenk aan die SA Amateurradio 
ontwikkelingstrust, wat `n beursskema vir jongmense opgestel het om die Radio 
Amateurs eksamen te studeer. 


Kontak is verlore nadat sy gesin geimmigreer het. Ray Webber, ZSRSW wat be- 
trokke was by die opstel van die beursskema, het die seun van Tony Reumerman 
opgespoor waar hy betrokke is by natuurbewaring in Uganda. Hy het bevestig 
dat sy pa oorlede is. 


POUSE 
BAIE GELUK AAN DENNIS, ZS1AU 


Op Woensdag 26 Julie 1950 is die 21-jarige Dennis Wells as ZS1AU gelisensieer. 
Hy gebruik hierdie roepsein al 60 jaar, tussen 1970 en 1980, was Dennis bek- 


end as ZSAAU. Daar is `n artikel in die Julie 2020 Nuusbrief van die Antieke 
Draadloos Vereniging. Laai die nuusbrief af van www.awasa.org.za/newsletters/ 


Die President, Raad en lede van die SARL wens Dennis geluk met die 70ste 
herdenking van sy lisensie vandag op Sondag 26 Julie 2020. Welgedaan Dennis! 


FINALE LIDMAATSKAPFAKTURE IS UITGESTUUR 


Vier honderd twee en tagtig lidmaatskap fakture vir die jaar 2020/21 is uitges- 
tuur. Die Raad het besluit om die afsnydatum vir betalings met een maand te 
verleng. Deur die betaling in 2 tot 4 maandelikse paaiemente te verdeel, verge- 
maklik dit ons finansiële las. Afbetalings moet gereël en bevestig word deur 
'n €@-pos aan admin@sarl.org.za te stuur. Lede wat hierdie opsie gebruik, word 
versoek om teen die einde van Oktober 2020 ten volle te betaal. 


DIE SARL HF FOON KOMPETISIE OP SONDAG 2 AUGUSTUS 


Die doel van die SARL HF Kompetisies is dat deelnemers met soveel as moontlik 
amateurs in Suider-Afrika op die 20, 40 en 80 m amateur bande kontak maak. 
Daar is drie kompetisies gedurende Augustus. 


Op Sondag 2 Augustus, van 14:00 tot 17:00 UTC, kan jy aan die HF Foon kom- 
petisie deelneem. Die uitruiling is 'n RS-verslag en 'n reeksnommer vanaf 001. 
Jy kan deelneem as 'n enkel operateur enkelband, 'n enkel operateur alle bande, 
'n multi-operateur enkelband of `n multi-operateur alle bande stasie. Multi- 
operateur stasies hoef nie vanaf dieselfde plek te werk nie, elke operateur kan 
vanaf sy eie stasie werk (gesondheidsregulasies.) MOAB-stasies kan `n aparte 
reeksnommer per band hê. 


Elke @OSO tel 1 punt. Elke roep area (8) wat per band gewerk word, tel 2 punte. 
Dieselfde stasie het op 80, 40 en 20 meter gewerk tel 2 punte. Die Stil Sleutel 
Herdenking ESB Trofee gaan na die hoogste telling, terwyl die Joseph White 
Trofee aan die hoogste telling op `n enkele band gegee word. As jy die RAE in 
November 2019 geskryf het, staan jy `n kans om die AKYA B-trofee te wen - die 
hoogste telling gedurende die eerste jaar op foon. 


Dien jou logstaat in ADIF of Cabrillo met `n opsommingsblad in of maak ge- 
bruik van die aflaaibare MS Excel-logstaat. Die logstate moet die kompetisie 
komitee by zsdbfn@mweb.co.za bereik teen nie later nie as 23:59 SAT op Sondag 
9 Augustus. Blaai na bladsy 35 van die 2020 Blouboek. 


Jy luister na nuus uitsending van die Suid-Afrikaanse Radioliga 


AMSAT SA OM VIRTUELE RUIMTESIMPOSIUM TE HOU OP 22 AUGUS- 
TUS 


AMSAT SA hou sy jaarlikse Ruimtesimposium via videokonferensie van 10:00 
tot 15:00 op Saterdag 22 Augustus 202%). Die simposium is oorspronklik 
op 11 Julie geskeduleer, maar as gevolg van die inperking en reisbeperkings 
moes dit uitgestel word. Die konferensie sal volledig interaktief wees. Besoek 
www.amsatsa.org.za. vir meer besonderhede 


DIE AUGUSTUS 2020 RADIO ZS 


Die Augustus 2020-uitgawe van Radio 7S sal van Maandag 27 Julie beskikbaar 
wees vir aflaai op die Liga se webwerf. In hierdie uitgawe kyk ons na die Wet op 
die Beskerming van Persoonlike Inligting en regulasies rakende die oprigting van 
torings. Ons bespreek die onsekere toekoms van amateur radio, wat is verkeerd 
met amateur radio en moet ons amateur radio-middelpunte nodig in plaas van 
klubs? 


Om jou besig te hou, is daar 'n aantal projekte, soos `n kompakte 20 meter- 
vertikale dipool vir ongesiens en draagbare toepassings, `n antenna instemmer, 
'n metode om spoele te draai en 'n moontlike projek vir radio amateurs langs 
die kus. Jy kan lees oor LunaART of die maan amateur radio transponder 
en die ontwerp- en vlug resultate van die BHF/UHF kommunikasiestelsel van 
Longjiang maan mikro-satelliete. In die Museumstuk kyk ons na amateur radio 
en die Falkland oorlog. En daar is meer in die August Radio ZS. 


KOMPETISIE-UITSLAE 


Drie en twintig logstate is ontvang vir die Hammies Naelloop wat op Sondag 14 
Junie gehou is. Waar is al die Hammies? 


1ste die ZS2 Hammies Klub, ZS27ZU - 103 punte 
2de Jerry van Zijl, ZS2TL - 92 punte 

3de Woody Collett, ZS3WL - 84 punte 

Ade Sybrand Cillie, ZS1SJ - 65 punte 

5de die ZS6 Hammies Klub, ZS6ZU - 51 punte 


Die kompetisie komitee het 47 e-posse ontvang met 46 logstate vir die SARL 
Woensdag 80 m Klub Naelloop wat op 15 Julie gehou is. 687 @SOs na 311 
ruitblokke is gedurende die naelloop gemaak. 


1ste die Wesrand ARK - 838 punte (20 logstate) 
2de die Boland ARK - 548 punte (13 logstate) 
3de die Bo-Karoo ARK - 410 punte (9 logstate) 
4de die Hibiskus ARK - 138 punte (2 logstate) 
Gesamentlike telling na 4 bene 

1ste die Wesrand ARK - 3 521 punte 

2de die Boland ARK - 8 123 punte 

3de die Bo-Karoo ARK - 1 114 punte 

Ade Hibiskus ARK - 565 punte 

Al1 die uitslae is in HF Happenings 909 


HEF VOORTPLANTINGSVOORSPELLING 
Hannes Coetzee, ZS6BZP, berig dat die verwagte sonaktiwiteitsvlak laag gaan 


bly. Tans is daar `n enkele sonvlek sigbaar maar geen sonfakkels word verwag 
nie. Diegene wat hulle eie frekwensie voorspellings wil doen, kan `n verwagte 
effektiewe sonvlektelling van een vir die week gebruik. Radio amateurs kan veral 
met sons ondergang DX openinge op die 20 en 30 m bande verwag. 

Besoek gerus die webtuiste spaceweather.sansa.org.za vir meer inligting. 

Nou die Dagboek van Gebeure vir die volgende paar weke: 

2 Augustus - die SARL HF Foon kompetisie 

9 Augustus - die JD Naelloop 

10 Augustus - die Jeug Naelloop 


15 Augustus - die SARL 95 40 m Klub Naelloop en die Oorwinning in die Stille 
Oseaan-dag 


16 Augustus - die SARL HF Digitale kompetisie 


22 Augustus - AMSAT SA se Virtuele Ruimtesimposium en die AJV van die 
Namibiese Amateur Radioliga 


22 en 23 Augustus - die Internasionale Vuurtoring en Ligskip naweek 
30 Augustus - die SARL HF GG kompetisie 
Om die bulletin mee af te sluit, 'n opsomming van ons hoof berig: 


Op Woensdag 26 Julie 1950 is die 21-jarige Dennis Wells as ZS1AU gelisensieer. 
Hy gebruik hierdie roepsein al 60 jaar, tussen 1970 en 1980, was Dennis bekend 
as ZSAAU. Die President, Raad en lede van die SARL wens Dennis geluk met 
die 70ste herdenking van sy lisensie vandag op Sondag 26 Julie 2020. Welgedaan 
Dennis! 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband en verskeie herleidings op 
BHF en UHF frekwensies regoor Suid-Afrika. `n Heruitsending aangebied deur 
Andy ZS6ADY vind op Maandae aande om 19:30 Sentraal Afrika Tyd op 3 620 
kHz plaas. Ons ontvang graag jou sein rapporte, kommentaar en voorstelle, 
stuur `n @-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns ZS6ADY, geredigeer deur Viv Dold ZS6VD en 
geles deu si ve BEE SERE OE Ee ig 


Van die nuus span, die beste wense vir die week vorentoe. 


